**ERASMUS+ Szakmai gyakorlat Törökországban**

Helyszín: Nevsehir

Időpontja: 2022. október 30 – november 19.

A munkanaplót készítette: Mátyás Szilárd hegesztő

Vasárnap: nagyon izgatott voltam hiszen nem repültem még. Volt egy átszállásunk Isztambulban, és ott kicsit furák voltak az emberek . Fura nekem ez az élet. Kayseriben leszálltunk a repülőgépről és teljesen más élet és más környezet, Hajnal 3-kor értünk a szállásra. Lefürödtünk és reggelig fenn voltunk. Jó ország és nagyon kedvesek az emberek.

Hétfő: Reggeliztünk aztán egy programot szervezett a szálloda tulajdonosa, amivel megismerjük a török kultúrát és a várost.

Kedd: reggel felkeltünk, reggeliztünk, majd elindultunk a munkahelyre, ahol bemutatták a gyárat és az embereket. Először nagyon fura volt ott a környezet és az emberek, hiszen nem beszéltek magyarul. Egy nagyon rendes segítőkész fickó tanított be, hogy mit is kell csinálnom. A szállodában az ételek és a szobák nagyon jók, este pedig kimentünk a városba körülnézni .

Szerda: Reggeliztünk és munkába indultunk. A munkahelyen én kamionoknak és teherautóknak gyártok letalpalót, vagyis ez azt jelenti, hogy a darus kocsit kitámasztja, és nem tud feldőlni. Este pedig volt egy kis török nyelvlecke.

Csütörtök: Ismét munkába mentünk, ahol nagyon kedves munkatársam van. Sokat viccelődünk, beszélgetünk. A munkahelyen nem túl jó az ebéd, de ehető. Visszajöttünk a szállodába, le fürödtünk, majd kimentünk egy kicsit várost nézni. Vacsoráztunk, majd egy török kávéházba mentünk, ahol elmesélték a török kávé történetet.

Péntek: Munkába menet nagyon szép tájakat láttunk, és nagyon szép város Nevsehir. A munkahelyen ma egy másik gépen dolgoztam, ahol már nekem kellett hegeszteni. Látták, hogy nincs sok gyakorlatom a hegesztésben, ezért visszatettek a saját gépemre. Pénteken előbb mentünk ebédelni, hisz itt Törökországban minden pénteken délben ima van. Mi ezen az imám nem vettünk részt, hiszen nem ismerjük ezt a fajta szokást. Délután elmentünk egy kicsit úszni, aztán este pedig elmentünk a plázába dodzsemezni, és nagyon jól éreztük magunkat. Majd este nyelvlecke és megbeszélés volt, ahol megkérdezték hogy milyen tapasztalataink vannak, és hogy tetszik az ország.

Szombat: egy 6 km-es túrán vettünk részt, ami csodálatos helyen volt, es nagyon jól eltelt a nap. A sziklákban házak voltak faragva és régen laktak benne. A 6 km -es túra végén ebédeltünk, majd elmentünk egy török fürdőbe. Bementünk és volt szauna, masszázs, jakuzzi, sószoba, ami nagyon jót tesz a bőrödnek. Megmasszíroztak, majd szaunáztam egy kicsit és jakuzzival zártam a török fürdőt. Ezután elmentünk ajándékokat venni a családnak. Majd haza buszoztunk, és elmentünk a városba vásárolni, majd elmentünk úszni is.

Vasárnap: reggel korán keltünk, hiszen mentünk megnézni a hőlégballonokat. Azután pedig lovagolni mentünk. Nagyon szépek a ballonok, és a lovaglás is jó volt. Visszajöttünk a szállásra és szabadidőnk van.

Hétfő: Reggel felkeltünk, megreggeliztünk és munkába indultunk. Én teherautókra és kamionokra letalpalót gyártok. Délután meg hegesztettem azokat a darabokat, amiket a robot rosszul hegesztett meg. Majd délután visszaértünk a szállásra kicsit pihentünk és mentünk vacsorázni. majd török nyelvlecke volt.

Kedd: felkeltünk, reggeliztünk és mentünk dolgozni. Nagyon jó nap volt, hiszen a munkatársakkal viccelődtünk. Eldugtuk a kalapácsot, meg ilyen apróságok. Visszaértünk a szállásra, vacsoráztunk és mentünk egy török családot meglátogatni. Nagyon rendes szeretet teljes család volt. Anyuka nevelte kettő fiát egyedül, Ettünk nagyon finom ételeket, teáztunk, majd kávéztunk és jöttünk vissza a szállásra, lefeküdtünk pihenni.

Szerda: felkeltünk, de most sajnos elaludtunk és nem mentünk le reggelizni, így üres pocakkal mentünk el dolgozni. Bent a munkahelyen lehet venni csokit üdítőt stb….. Vettem egy csokit és sokkal jobb lett minden. Lassan, de eltelt a nap. Délután elmentünk a városba. Vásároltam a családomnak ajándékot, majd visszamentünk a szállásra és lefeküdtünk pihenni.

Csütörtök: felkeltünk reggeliztünk és elindultunk a munkahelyre. Dolgoztunk, majd 10-kor van teaszünet. Az itteni tea nem nagyon ízlik, ezért inkább üdítőt iszom.13:00-kor van ebéd és nagyon változatos, de van, hogy nagyon rossz. Ebéd után általában nagyon gyorsan elmegy az idő. Délután visszaértünk a szállásra, majd úgy volt hogy megyünk bowlingozni a vezetőnkkel Tuncay-jal, de ez sajnos elmaradt. így elmentünk a plázába dodzsemezni. Hazajöttünk majd lefeküdtünk aludni.

Péntek: Ma reggel úgy keltünk fel, hogy végre az utolsó munkanap ezen a héten. Nagyon gyorsan elment a nap, hiszen nagyon jól éreztük magunkat a munkahelyen. Tanítottuk a törököket magyarul számolni, beszélni, köszönni stb… Csináltunk velük közös képeket. Délután pihentünk egy kicsit, majd vacsoráztunk, és mentünk bowlingozni, ahol nagyon jól éreztem magam. Köszönöm ezt a csodás élményt Tuncay.

Szombat: Ma szabad napunk volt, így ezt ki is használtuk, és aludtunk 10-ig, 13:00-kor elmentünk ebédelni egy utcai gyrosozhoz, ami nagyon finom volt. Majd elmentünk vásárolni ajándékokat, kabátot, pulcsit. Bementünk a plázába fagyizni és dodzsemezni is. Hazajöttünk pihentünk és mentünk vacsorázni, majd elmentünk ide a kisboltba, ahol egy öreg bácsi van, és minden nap hozzá jártunk. Betettük neki a magyar zenét, ami tetszett is neki és együtt táncoltunk.

Vasárnap: ma egy buszos kiránduláson vettünk részt. Elmentünk megnézni, hogy készítik az agyag edényeket és hogyan is festik ezeket. Majd elmentünk egy helyre, ami nagyon szép volt. Csináltunk képeket és vettünk szuvenirt is, aztán elmentünk egy földalatti városba, ahol régen a muzulmánok éltek. Nagyon fura és érdekes házak voltak a föld alatt. Aztán elmentünk megnézni. hogy hol laktak régen a szerzetesek és a papok. Elmentünk ebédelni, ami nagyon finom gyros hús volt. Hazajöttünk majd pihentünk.

Hétfő: Reggel felkeltünk, megreggeliztünk és munkába indultunk. A munkám ugyanaz volt, mint eddig. A letalpalókat hegesztettem. Gyorsan eltelt a napom. Délután pihentünk, és este bowlingoztunk.

Kedd: felkeltünk, reggeliztünk és mentünk dolgozni. Nagyon jó nap. Kevés volt a munka így sokat teáztunk és beszélgettünk a munkásokkal. Szinte mindent tudunk már egymásról. Gyorsan eltelt a nap. Visszamentünk a szállodába és pihentünk.

Szerda: Reggeliztünk és munkába indultunk. Ugyanúgy telt a nap, ahogy az eddigiek. Este megint bowlingoztunk.

Csütörtök: felkeltünk reggeliztünk és elindultunk a munkahelyre. Dolgoztunk, majd 10-kor van teaszünet. Tudtuk, hogy ez az utolsó munkanapunk. Ma már többet beszélgettünk, mint dolgoztunk. A dolgozók is nagyon szomorúak voltak, hogy többet nem jövünk. Kicseréltük ajándékainkat, és visszamentünk a hotelbe.

Pénteken tovább aludtunk. Délelőtt fociztunk egy kínai, török vegyes csapattal. Délután ajándékokat és oklevelet kaptunk Tuncaytól. Megbeszéltük a három hét tapasztalatait, eseményeit.

Este török night show-n vettünk részt. nagyon ügyesek voltak a táncosok. A végén mi is táncoltunk.

Szombaton korán reggeliztünk. Busszal vittek a kayseri repülőtérre, ahonnan Pegasus légitársasággal utaztunk haza. Itthon napokig meséltük az élményeinket. Jól éreztem magam. Köszönöm.